paragraph_text: Smatra se da je minimalna masa plina potrebna za nuklearnu reakciju oko 8 % mase Sunca. Smeđu patuljci su upravo ispod te granične mase, ali veće od onih plinovitih planeta. Masa smeđih patuljaka izražava se u masama planeta Jupitera, tj. kao M<sub>J</sub>. Približno imaju masu 10-70 puta veću od Jupitera te površinsku temperaturu od približno 750 do 2200 Kelvina. Spomenuta ograničena fuzija odvija se kod smeđih patuljaka čija je masa barem 13 M<sub>J</sub>, kada se fuzionira deuterijum. Smeđi patuljci s masom većom od 65 M<sub>J</sub> također fuzioniraju litij.